Source: http://monitorulneamt.ro/planuri-de-revigorare-a-fotbalului-la-roman/
Timestamp: 2019-03-21 11:59:14+00:00

Document:
Planuri de revigorare a fotbalului la Roman | Monitorul de Neamț și Roman
joi, 21 martie 2019 - 13:59:13
Acasă Sport Fotbal Planuri de revigorare a fotbalului la Roman
Planuri de revigorare a fotbalului la Roman
■ la Sala Sporturilor se vor organiza acţiuni de preselecţie a copiilor născuţi între anii 2007 şi 2011 ■ de pregătirea lor se vor ocupa Gabriel Ţapu şi Iosif Susanu ■ e posibil ca din vară să se înfiinţeze şi o echipă de seniori, care să activeze în ultima divizie judeţeană ■
După desfiinţarea în 2018 a echipelor de fotbal şi de handbal, municipalitatea din Roman intenţionează să revină în competiţiile sportive cu noi echipe. Într-un comunicat de presă emis de Serviciul Competiţii Sportive, din cadrul CSM Roman, se anunţă că, timp de patru zile, la Sala Sporturilor se vor organiza preselecţii în vederea alcătuirii de grupe de juniori, fotbal masculin. Astfel miercuri, 16 ianaurie 2019, la ora 17.30 se vor face preselecţiile pentru copiii născuţi în anul 2009. Joi, 17 ianuarie, de la aceeaşi oră vor avea loc preselecţiile pentru băieţii născuţi în 2010, iar vineri, 18 ianuarie, va fi o acţiune pentru copiii născuţi în 2011. Ultima activitate de preselecţie se va face sîmbătă, 19 ianuarie, de la ora 10,30 pentru copiii născuţi în 2007 şi 2008. Organizatorii anunţă faptul că toţi participanţii la preselecţii vor trebui să aibă echipament sportiv, iar încălţămintea să fie curată şi adecvată suprafeţei de joc, respectiv parchetului. Pentru detalii cei intersesaţi sînt invitaţi să contacteze Serviciul Competiţii Sportive din cadrul CSM Roman, la telefoanele mobile: 0786/772050- CSM Roman şi la numerele de telefon ale profesorilor Gabriel Ţapu- 0742/199139 şi Iosif Susanu- 0745/545016, dar şi la sediul CSM Roman din incinta Primăriei, telefon 0233/734367 sau pe adresa de e- mail:competitiisportive@csmroman.ro. Activitatea de preselecţie precum şi coordonarea ulterioară a grupelor de copii şi juniori CSM Roman vor fi efectuate de către antrenorii Gabriel Ţapu şi Iosif Susanu. În comunicatul de presă amintit se mai specifică faptul că toate costurile necesare pentru activitatea grupelor de juniori vor fi suportate de CSM Roman, fără ca părinţii să fie obligaţi să achite vreo taxă pentru activităţile sportive menţionate. La preselecţie sînt aşteptaţi atît copii din Roman, cît şi din comunele limitrofe, care fac parte din Asociaţia Roman Metropolitan. „Deocamdată avem intenţia de a forma o serie de grupe de copii, începînd cu anul naşterii 2007 şi 2011 pentru a pregăti jucători şi a iniţia copiii din Roman, dar şi din localităţile limitrofe în taina jocului de fotbal. Asta în viitorul imediat apropiat, adică din vara acestui an. Pentru viitorul mediu s-ar putea să se înfiinţeze o echipă de seniori, chiar din vara acestui an. Noi am prezentat conducerii primăriei un buget. Echipa de seniori ar trebui să activeze în Liga a IV-a sau a V-a, adică în plan judeţean. Vom vedea în funcţie de bugetul pe care Primăria Roman îl va aproba în 2019, pentru CSM. După aprobarea bugetului se va lua o decizie dacă se va continua activitatea de pregătire a fotbaliştilor doar pe partea de copii, sau se va reînfiinţa şi echipa de seniori. Bugetul pentru aceste echipe diferă, în funcţie de liga în care, eventual, vor fi înscrise aceste echipe, dar şi de jucătorii achiziţionaţi. Oricum un asemenea buget este cu mult mai mic decît ceea ce s-a cheltuit pînă la desfiinţare cu echipa de fotbal, care era înscrisă în liga a III-a. Intenţionăm să continuăm, în mod profesionist, cu toţi copiii selecţionaţi. E păcat ca bazele sportive ale municipiului, administrate de primărie să nu fie folosite“, a declarat Gabriel Ţapu.
Articolul precedentCeahlăul, gata vacanţa, din nou la antrenamente
Articolul următorHCF, o înfrîngere surpriză la Bacău

References: CSM 
 CSM 
 CSM 
 CSM 
 CSM 
 CSM